AaB har på trods af flere finaler ikke vundet pokaltitlen siden 1970. Derfor skulle der i dag skrues på alle knapper for skabe den helt rigtige karma op til finalen i morgen mod FC København. Efter træningen trak alle spillerne i trøjerne fra 1970, hvor klubben sidst vandt pokalturneringen. Anfører Thomas Augostinussen følte sig dog ikke helt bekvem i den gamle trøje. - Jeg tror, at ham der spillede i nummer 14 dengang var noget mindre end mig. Den sidder godt nok stramt. Det må egentlig være ubehageligt at spille i sådan noget tøj. Træner Kent Nielsen mente dog, at det gav god mening at iføre sig de gamle trøjer. - Vi er meget overtroiske her i Nordjylland. Voodoo har ikke hjulpet, så nu prøver vi, om der ikke kan være lidt magi i de her gamle trøjer. Børge Bach, som selv spillede med på holdet i 1970, var også til stede. Han er også overbevist om, at trøjerne kan gøre en forskel. - Jeg tror, at trøjerne er med til at skabe noget hype - og så tror jeg også gerne spillerne vil vinde, når de er så længe siden, klubben har vundet en pokalfinale. Spillerne fik efterfølgende taget et holdbillede med de gamle trøjer.

Referat:
AaB-spillerne trak i dag vindertrøjerne overhovedet fra pokalfinalen i 1970. Håbet er, at de vil skabe god pokalkarma.